|  |
| --- |
| **STANDARDNI OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | **Strategija razvoja sporta Grada Karlovca 2021.-2028.** |
| Stvaratelj dokumenta, tijelo koje provodi savjetovanje | **Grad Karlovac** |
| Svrha dokumenta / obrazloženje | Strategija je dokument kojim se analizira postojeće stanje sporta te postavljaju ciljevi i aktivnosti kojima će se oni provesti. Strateški pristup razvoju nekoga područja sastoji se od tri dijela koji dajuodgovore na tri skupine ključnih pitanja: ANALIZA STANJA- Kakvo je trenutačno stanje, s čime uistinu raspolažemo, koje su dobre i loše strane postojećeg sustava? STRATEŠKI CILJEVI - Želimo li, u čemu i koliko biti bolji? Gdje želimo biti i što želimo ostvariti u narednom razdoblju? i PROGRAM RAZVOJA/AKCIJSKI PLAN – Tko i na koji način treba ispunjavati različite zadaće ili aktivnosti kako bi postigli zadane strateške ciljeve, u kojim vremenskim rokovima to treba činiti, s kojim ljudskim i financijskim resursima treba raspolagati te na koji način će se pratiti učinci njihovog djelovanja? Gotovo sve relevantne države, lokalne zajednice i veliki gradovi u zemljama Europske unije suočeni s višestrukim rastom brojnih pokazatelja društvene i ekonomske uloge sporta, počeli su sport tretirati strateškim promišljanjem koji je gotovo bez iznimke potican od strane najviših institucija vlasti pojedine zemlje, lokalne ili gradske zajednice. U situaciji kada sportska javnost, ali i šira društvena i politička zajednica grada Karlovca uviđaju složenost problema upravljanja, organiziranja i stručnog djelovanja u sportu i kada suočeni s referentnim, kvalitetnim, sustavno praćenim i usporedivim podatcima, analiza stanja i definiranje smjerova daljnjeg unaprjeđenja sustava sporta u gradu Karlovcu nametnuli su se kao prioritet. Tijekom posljednjih trideset godina karlovački su sportaši postigli niz sportskih uspjeha koji su dijelom bili i rezultat strateškog promišljanja. Naime, Strategija razvoja sporta Grada Karlovca 2021.–2028. Grad Karlovac do sada je imao izrađenu i usvojenu strategiju razvoja sporta za razdoblja 2012. - 2020. godina. U pristupu strateškom promišljanju daljnjeg razvoja sustava karlovačkog sporta, a pod pritiskom aktualnih i dnevnih problema u sportu, nije racionalno niti mudro požurivati donošenje novih rješenja bez realne ocjene stanja, temeljitih razmatranja uzroka i postavljanja ostvarivih razvojnih pravaca i ciljeva sa svrhom postizanja optimalnih sportskih i ekonomskih učinaka u karlovačkom sportu.Veliki broj uspješnih europskih i svjetskih gradova prepoznali su važnost definiranja strategije razvoja sporta. Učinili su to pretežno dokumentima strateškog karaktera iza kojih, gotovo bez iznimke, stoje upravljačke strukture grada, kao i vladine, nevladine i akademske institucije i organizacije koje djeluju u području sporta. Uočeno je da sport neophodno treba pomoć grada i gradskih institucija u svom daljnjem razvoju. Karlovac nije iznimka u tom pogledu jer u nizu sportskih uspjeha karlovačkih sportaša još leže određene rezerve koje je potrebno, uvažavajući navedene razvojne pretpostavke za izradu „Strategije razvoja sporta Grada Karlovca 2021. – 2028.“, ostvariti i angažirati. Strategije, strateški dokumenti i strateško promišljanje sporta važan su alat za razumijevanje uvjeta i okruženja u kojem se on odvija, definiraju viziju i misiju djelovanja prema unaprijed specificiranim ciljevima koji se žele ostvariti u području sporta te omogućuju sustavno unaprjeđenje sporta u skladu s objektivno postavljenim mjerilima ili referentnim točkama. |
| Datum dokumenta | **2020.** |
| – metoda savjetovanja koja će se primijeniti:  **E-savjetovanje** |
| – objašnjenje eventualnih već donesenih odluka i pojašnjenje razloga za odabir pojedine opcije |
| – ako je relevantno, različiti izvori mišljenja i informacija te činjenični podaci s temeljitim popratnim referencama (npr. znanstvenika ili skupina korisnika) |
| –rok zaprimanja odgovora : **29.11.2020.** |
| – ime, adresa i, gdje god je moguće, broj telefona i e-mail adresa osobe kojoj se sudionici savjetovanja mogu obratiti za dodatne upite: Draženka Sila-Ljubenko, prof., Pročelnica Upravnog odjela za društvene djelatnosti047 628 112, drazenka.sila.ljubenko@karlovac.hr |
| * **odgovori će biti dostupni, osim kada je onaj koji je poslao odgovor tražio da ostanu povjerljivi**
 |
| – pojašnjenje eventualnih ograničenja koja bi mogla dovesti u pitanje potpunu primjenu smjernica Kodeksa  |